શનિદેવને રીઝવવાનો દિવસ એટલે શનૈશ્ચરી અમાસ. આજે શનિવાર અને અમાસનો અદભૂત સંયોગ રચાયો છે, એટલા માટે આજનો દિવસ શિવકૃપા અને પિતૃપા મેળવવાનો ઉત્તમોત્તમ છે. જે જાતકોને શનિની પનોતી હોય તેમના માટે ખાસ ભક્તિ કરવાનો દિવસ છે. શનિની પીડા કે કષ્ટ દૂર કરવા માટે કેવી રીતે કરશો ભક્તિ… હનુમાનજીની ભક્તિ કરવા માટે પણ આજનો દિવસ શ્રેષ્ઠ છે. જેમને શનિની પનોતી ન હોય તેઓ પણ આજે હનુમાનજીની ઉપાસના કરે તો તેમને બેવડુ ફળ મળે છે. આજે શનૈશ્વરી અમાસનો ભક્તિ કરવાનો અને શનિદેવની કૃપા મેળવવાનો દિવસ છે. આજના દિવસનું ખૂબ મહત્વ રહેલું છે. સૌથી મહત્વની વાત એ છે કે આ વખતે કારત્તક વદ અમાસ અને શનિવાર બંન્ને સાથે આવ્યા છે. ત્યારે આ દિવસ મંત્રસિદ્ધિ, ધન-આર્થિક વગેરે સહિતના લાભ પ્રાપ્ત કરવા માટે શુભ દિવસ માનવામાં આવે છે. તો આ સાથે જ શનિની કૃપા પ્રાપ્ત કરવા માટે પણ આ દિવસ શ્રેષ્ઠ ફળદાયી બની રહેશે. તો આ સિવાય આજના દિવસે જો દાન અને પૂણ્ય પણ કરવામાં આવે તો તેનું પણ ઉત્તમ ફળ પ્રાપ્ત થાય છે.